# ADÁSVÉTELI SZERZŐDÉS

**/tervezet/**

Amely létrejött Szerződő Felek (a továbbiakban: felek)

egyrészről

**Gyál Város Önkormányzata**

Székhelye: 2360 Gyál, Kőrösi út 112-114.

Törzsszáma: 391140

Bank neve: ERSTE BANK HUNGARY NYRT.

Bankszámlaszám: 11600006-000000000-21616404

Adóigazgatási szám: 15391140-2-13

Képviselője: Pápai Mihály polgármester

mint **Vevő**

másrészről

Név:

Cím:

Képviseli:

Levelezési cím:

Adószám:

Számlavezető pénzintézete:

Számlaszáma:

Statisztikai jelzőszáma:

Cégbíróság:

Cégjegyzék száma:

mint **Eladó**

között, az alábbi feltételekkel:

**Előzmények**

**Gyál Város Önkormányzata,**mint Ajánlatkérő közbeszerzési eljárást folytatott le a tárgyban szereplő eszközök beszerzése tárgyában.

Jelen beszerzés EU támogatás felhasználásával (**KEOP-1.1.1/C/13-2013-0009**. projekt keretében) valósul meg.

1. **A szerződés tárgya**

**KEOP-1.1.1/C/13-2013-0009. számú „**Gyáli hulladékkezelési közszolgáltatás eszközparkjának fejlesztése**”** megnevezésű projekt megvalósulásához szükséges eszközök beszerzése.

A közbeszerzés releváns része: 2 db optimalizáló informatikai rendszer

A közbeszerzés alapjául szolgáló ajánlati felhívásnak és a dokumentációban (a továbbiakban együtt: Dokumentáció) található műszaki leírásnak megfelelő és az Eladó ajánlatában meghatározott, jelen szerződés **… számú melléklete** szerinti ………………. (a továbbiakban: Termék/Termékek) adásvétele, továbbá jelen szerződésben foglalt valamennyi szerződéses kötelezettség, így különösen a Termékek üzembe helyezése, a szavatossági és jótállási feladatok teljesítése.

Projekttársaság létrehozásának lehetősége kizárt.

A járműflotta mozgásának ellenőrzésére, illetve az útvonalak optimalizálására szolgáló globális helymeghatározóval ellátott járműfelügyeleti és járatoptimalizáló rendszerrel kapcsolatban Eladó vállalja az alábbiakat:

* Az ár az ügyféltámogatás és a későbbi működési költségeket is tartalmazza
* A jótállási idő alatt Eladó telefonon, faxon, e-mailen és postacímen elérhető ügyféltámogatást nyújt az esetleges problémák kezelésére és kérdések megválaszolására.

1. **A szerződés időtartama, az átadási határidő, az adás-vételi feltételek**
   1. Jelen szerződés a felek által történő aláírással lép hatályba és a szavatossági és jótállási időszak végéig marad érvényben.
   2. A Termék és tartozékai, valamint dokumentumai átadás-átvételének határideje: szerződéskötéstől számított 90. nap.

Eladó előteljesítésre kizárólag csak a Vevő írásos engedélye alapján jogosult.

* 1. A fenti határidőn belül az Eladó köteles a szerződés tárgyát képező Terméket leszállítani, birtokba adni a Vevő részére és üzembe helyezni (munkanapokon 8oo-14oo óra között). Eladónak az átadás napját 5 munkanappal az átadást megelőzően kell jeleznie, melynek időpontjáról, valamint az üzembe helyezés időpontjáról Vevő képviselőjével kell írásban egyeztetnie. (A kontaktszemélyt, elérhetőségét jelen szerződés tartalmazza.)
  2. Az Eladó a leszállítandó Terméket az adott Termékre vonatkozó előírások szerint csomagolva szállítja le a Vevőnek. A csomagoláson fel kell tüntetni a Termék forgalmazójának nevét, címét, a gyártás évét, illetve a csomag tartalmát.
  3. A leszállított Termék üzembe helyezésének minden részletre kiterjedően kell megtörténnie.
  4. A Termékek, valamint a magyar nyelvű használati utasítás és a jótállás és szavatossági igények érvényesítéséhez szükséges nyilatkozat, dokumentumok átvételének tényét, illetve az esetleges hiányokat a Vevő képviselője az Szállítólevélre feljegyzi. A Szállítólevélre fel kell jegyezni a Termékekben szemrevételezéssel megállapítható károsodást, minőségi kifogást is.
  5. A Termék minőségi átvételét Vevő a termékre vonatkozó üzembehelyezési jegyzőkönyvön ismeri el. Vevő a Termékek átadását követően észlelt minőségi kifogást haladéktalanul köteles írásban bejelenteni (felvett jegyzőkönyv megküldése) az Eladónak. Ha a Vevő az átadást megelőzően olyan mértékű minőségi hibát észlel, amely a termék használatát korlátozza, vagy lehetetlenné teszi, Vevő terméket nem veszi át.
  6. Amennyiben a minőségi kifogással Eladó egyetért a felek egyeztetnek, az egyeztetés alapján jegyzőkönyvet kell felvenni, melynek Eladó általi kézhezvételétől számított 30 napon belül saját költségére kell a hiányosságok pótlását teljesítenie.
  7. Amennyiben az Eladó a hibás teljesítést nem ismeri el, az erre vonatkozó vita közös megegyezéssel, független minőségvizsgáló szervezet vagy jogerős bírósági határozattal történő elbírálásáig nem tarthat igényt a hibásnak minősített termék ellenértékére, amennyiben a hiba felfedezése a fizetési határidőn belül megtörténik.
  8. Amennyiben a szerződő felek a hibás teljesítéssel kapcsolatban nem jutnak megegyezésre, úgy a bírói út igénybevétele helyett független minőségvizsgáló szervezetet bízhatnak meg a Termék megvizsgálásával. A független vizsgálat eredményét a felek magukra nézve kötelezőnek ismerik el. A vizsgálat költségeit a hibáért felelős fél viseli. Eladó hibás teljesítése esetén, ha az olyan okból következik be, amelyért felelős a hibátlan teljesítésig a késedelemre előírt kötbér megfizetésére köteles, a Ptk. 6:186. § alapján.
  9. A kárveszély viselése az Eladóról a Vevőre az üzembe helyezésről felvett jegyzőkönyv aláírásával száll át.
  10. Amennyiben Eladó a megállapított határidőn belül nem tudja a terméket leszállítani, Vevőnek jogában áll harmadik féltől azt beszerezni, és az esetlegesen felmerülő többletköltséget Eladóval szemben érvényesíteni.
  11. A külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.
  12. Az Eladónak a szerződésben meghatározott eszközöket kompletten, olyan működőképes tartozék-összeállítással kell szállítania, amely az ajánlatban szerepelt és a rendeltetésszerű használatot biztosítja. Az eszközök és tartozékainak a teljesítési helyre történő eljuttatása - saját költségére és kockázatára - az Eladó kötelezettsége. A leszállított áru fuvarozótól történő átvétele és a fuvarozóval szembeni esetleges kárigények érvényesítése az Eladót terhelik. A termék elvesztéséből vagy rongálódásából eredő kárveszély az átadás-átvételi jegyzőkönyv keltéig az Eladót terheli.
  13. Az átadás-átvétel akkor tekinthető sikeresnek, ha:
* Az elfogadott ajánlat szerinti új eszközök megfelelő minőségben, rendeltetésszerű használatra alkalmas és biztonságos állapotban, sérülésmentesen a teljesítési helyszínre leszállításra kerülnek.
* Vevő az eszközök és tartozékainak működőképességéről meggyőződik.
* A jótállási jegy (jótállási nyilatkozat), felhasz­nálói dokumentáció átadásra kerülnek.

1. **A teljesítés helye, ha a Vevő megfelelő időben ettől eltérő gyáli helyszínt nem határoz meg**

2360 Gyál, Kőrösi út 112-114.

1. **Ellenszolgáltatás**
   1. A teljes ellenszolgáltatás: …………………………………………….….- Ft + áfa, azaz ……………………………………... forint + áfa. Bruttó összegben: …………………. Ft, azaz ……………………………………………. forint.

[Ajánlattevő által ajánlatának megfelelően töltendő ki.]

A fenti ellenérték teljes egészében tartalmazza a jelen szerződésben szereplő Termékek ellenértékét, így különösen az előállítási, beszerzési költséget, valamennyi adót, vámot és más közterhet, a vonatkozó kezelési, csomagolási, rakodási, továbbítási, leszállítási, kicsomagolási, ellenőrzési, biztosítási és egyéb adminisztratív költségeket, a kapcsolódó dokumentumok költségét továbbá a szállítási költségeket, a fuvareszközről történő lerakás, az üzembe helyezés, és hatósági jelzések költségeit is.

Az ajánlati ár tartalmazza mindazon költségeket, amelyek az adásvételi szerződés teljesítése során akár az Eladó által támasztott feltételekkel, akár jogszabályi kötelezettséggel összefüggésben felmerülnek.

Az ajánlati ár tartalmazza az áruk belföldiesítésének költségeit, teljesítési helyszínre történő szállítását, a forgalomba helyezés és üzembe helyezés költségeit, illetve valamennyi, a szerződés teljesítésével kapcsolatos járulékos költséget, amely a rendeltetés­szerű használat biztosításához szükséges.

A jótállás időtartama a sikeres átadás-átvételi jegyzőkönyv aláírásától kezdődik.

* 1. Az ellenszolgáltatás fix ár, a szerződés alatt nem módosítható.
  2. A fentieknek megfelelően az ár az Eladó által jelen szerződés alapján teljesítendő valamennyi szolgáltatás ellenértékét tartalmazza, így ezen túlmenően semmilyen jogcímen nem jogosult Vevőtől további díj- vagy költségtérítés igénylésére.
  3. A szerződéskötés, számlázás az elszámolás és kifizetés pénzneme magyar forint (HUF).

1. **Fizetési feltételek**
   1. A szerződés finanszírozása 95,000000 %-ban a KEOP-1.1.1/C/13-2013-0009. számú programból, 5,000000 %-ban ajánlatkérő saját forrásából, szállítói finanszírozási formában történik. Megrendelő az önrészt és az ÁFA-t, a Támogató a támogatás összegét fizeti ki az Eladó részére. Az Eladó számlája kifizetésének feltétele a szerződésszerű teljesítés és a jogszabályoknak megfelelő számla és mellékletei hiánytalan beérkezése. Amennyiben a szerződés megkötésekor hatályos ÁFA szabályozás a szerződés hatálya alatt változik, a hatályos szabályozás a szerződés ÁFÁ-ra vonatkozó rendelkezéseit a Szerződő Felek minden külön nyilatkozata, szerződés-módosítás nélkül módosítja. A szerződésszerű és a jogszabályoknak megfelelő számlák a Ptk. 6:130. § (1)-(2) bekezdés és a közbeszerzésekről szóló 2011. évi CVIII. törvény (a továbbiakban: Kbt.) 130. § (1), (4), (6) bekezdés szerint kerülnek kiegyenlítésre. Az adózás rendjéről szóló 2003. évi XCII. törvény (Art.) 36/A. § alkalmazásra kerül.
   2. Vevő a 4/2011 (I.28.) Korm. rendelet 57/A.§ (1) bekezdés a) pontja alapján biztosítja a Szerződés elszámolható összege 30%-ának megfelelő mértékű előleg igénylésének lehetőségét.

Az előleg elszámolása a számlában történik tekintettel arra, hogy részszámla benyújtására nincsen lehetőség.

Eladó a szerződés elszámolható összegének 10%-a és az igényelt előleg különbözetére jutó támogatás összegének megfelelő mértékű, Kormány európai uniós források felhasználásával kapcsolatos irányító hatósági feladatok ellátására kijelölt tagja javára szóló, a Kbt. 126. § (6) bekezdés b) pontja szerinti előleg biztosíték nyújtására köteles, a Kbt. 126. § (6) bekezdés a) pontjában foglaltak mellett a 4/2011. (I. 28.) Korm. rendelet 57/A. § (3) bekezdésében meghatározottak szerint. Az előleg-visszafizetési biztosíték nyújtása az előleg rendelkezésre bocsátásának feltétele. Az előleg-visszafizetési biztosíték az előleggel történő elszámolás után jár vissza Eladónak.

Eladó rész-számlázásra nem jogosult.

* 1. Eladó a végszámla benyújtására az üzembe helyezési, átadás-átvétei, és oktatási jegyzőkönyv alapján jogosult.
  2. A teljesítést a Vevő képviselője írásban igazolja.
  3. Az eredeti számla a Vevőnél marad.
  4. A szerződésszerű és a jogszabályoknak megfelelő számlák és mellékletei a kifizetésre köteles szervezethez történő beérkezésüktől számított 60 napon belül az Eladónak a(z) ……………….-nél vezetett ……………………………………… számú számlájára történő átutalással fizeti meg. A fizetés KEOP-1.1.1/C/13-2013-0009.támogatásból, szállítói finanszírozással valósul meg.

[Ajánlattevő által kitöltendő.]

* 1. A számla késedelmes kiegyenlítése esetén Vevő a Polgári Törvénykönyvről szóló 2013. évi V. törvény (a továbbiakban: Ptk.) 6:155. §szerinti késedelmi kamatot köteles megfizetni Eladónak.
  2. A Felek a Kbt. 125. § (4) bekezdés alapján rögzítik, hogy

1. az Eladó nem fizet, illetve nem számol el a szerződés teljesítésével összefüggésben olyan költségeket, amelyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak,
2. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 125. § (5) bekezdés szerinti ügyletekről a Vevőt haladéktalanul értesíti.

5. 9. Vevő a szerződést a Kbt. 125.§ (5) bekezdése értelmében felmondja - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ,ha

a) az Eladó szervezetben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy, vagy személyes joga szerint jogképes szervezet, amely tekintetében fennáll a Kbt. 56. § (1) bekezdés k) pontjában meghatározott valamely feltétel.

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben, vagy személyes joga szerint jogképes szervezetben, amely tekintetében fennáll a Kbt. 56. § (1) bekezdés k) pontjában meghatározott valamely feltétel.

1. **A felek jogai és kötelességei**
   1. A felek a szerződés teljesítése során kötelesek fokozottan együttműködni.
   2. A jelen szerződés szerinti teljesítése során az Eladó előtt ismert az a körülmény, hogy a késedelmes és/vagy hibás teljesítése súlyos fennakadásokat és károkat okozhat, ezért vállalja, hogy a szerződés teljesítése során fokozott gondossággal jár el.
   3. Ha a szerződés teljesítése során bármikor az Eladó olyan feltételekkel találkozik, melyek akadályozzák a teljesítést, a Vevőt azonnal írásban értesítenie kell a késedelem tényéről és annak várható időtartamáról. Az értesítés elmaradása vagy késedelmes közlés esetén annak minden következményét az Eladó viseli.
   4. Minden, a jelen szerződés keretében a felek által egymásnak küldött értesítésnek írott formában (ajánlott levélben, telefaxon) kell történnie. Ezen értesítések hatálya a címzett általi vételkor, illetve neki történő kézbesítéskor áll be.
   5. Amennyiben ajánlatában jelezte, az Eladó jogosult alvállalkozó(k) igénybevételére, az alvállalkozók tevékenységéért azonban úgy felel, mint a sajátjáért.
   6. Vevő csak az Eladóval áll szerződéses kapcsolatban, az alvállakozókkal nem.
   7. A szerződő felek kötelezettséget vállalnak arra, hogy a jelen szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan kezelnek, kivéve a közérdekű adatokat és a közérdekből nyilvános adatokat.
2. **Szavatosság, jótállás** 
   1. Eladó jelen szerződés aláírásával teljes körű szavatosságot és jótállást vállal a Termék használhatóságára, illetve arra, hogy az megfelel a vonatkozó hatósági előírásoknak. Eladó szavatol azért, hogy a Termék folyamatosan alkalmas a rendeltetésszerű használatra és harmadik személynek nincs olyan joga a Termékre, amely a Vevőt használatában korlátozná, vagy akadályozná.
   2. Eladó a sikeres átadás-átvétel időpontjától számított ……………………… (az Eladó vállalása szerint … **hónap** teljes körű jótállást vállal a Vevő részére. A jótállási időszak alatt meghibásodás esetén az Eladó köteles a Vevő értesítésétől számított 24 órán belül a Termék javítását megkezdeni, és azt 3 munkanapon belül befejezni. Amennyiben az Eladó a Terméket ezen határidőn belül nem tudja megjavítani, úgy a Vevő erre az időszakra késedelmi kötbérre jogosult.
3. **Szerződésszegés**
   1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.
   2. Amennyiben az Eladó a szerződést megszegi, kötbér és kártérítési felelősséggel tartozik, kivéve, ha bizonyítja, hogy magatartása nem volt felróható.
   3. A fenti szerződésszegés következményei alól nem menetesít az a körülmény, hogy a szerződésszegést az Eladó, mint gazdálkodó szervezet irányítására, felügyeletére jogosult szerv intézkedése okozza.
   4. Eladó a szerződésben rögzített kötelezettségének késedelmes teljesítése esetén, ha az olyan okból következik be, amelyért felelős, (ideértve azt az esetet is, ha a Termék nem, vagy nem teljeskörűen rendelkezik az ajánlatkérési dokumentációban, műszaki leírásban, vagy a nyertes ajánlatban meghatározott valamely tulajdonsággal) a késedelemmel érintett nettó ellenszolgáltatásra , mint vetítési alapra (a Termékek ára) tekintettel a késedelem minden napja után 0,5%/nap késedelmi kötbért fizet a Ptk. 6:186. § alapján, a késedelmi kötbér maximuma a napi kötbér 30-szorosa.
   5. A kötbér összegét Vevő az ellenszolgáltatás összegéből jogosult véglegesen visszatartani.
   6. Eladó kötelezettséget vállal arra, hogy a szerződés Eladó érdekkörében felmerült okból beálló meghiúsulása esetén (például 30 napot meghaladó késedelem, ebben az esetben nem szükséges Vevőnek érdekmúlást bizonyítani, és jogosult a szerződést felmondhatja. Ez esetben Eladó a késedelmi kötbéren felül a teljesítés nettó ellenszolgáltatására, mint vetítési alapra tekintettel 15% meghiúsulási kötbért tartozik fizetni Vevő részére.
   7. Eladó hibás teljesítése esetén köteles a hibát Vevő által megjelölt póthatáridőn belül kijavítani. Ha felhívás ellenére Eladó nem javítja ki a hibát, vagy az elvégzett javítás nem megfelelő, Vevő jogosult – Eladó költségére - mással kijavíttatni és a jelen szerződésben és a hatályos jogszabályokban foglalt egyéb igényeit érvényesíteni.
   8. Abban az esetben, ha Eladó a jótállás alá eső hibák kiküszöbölésével késlekedik, a Vevőnek a szerződésből eredő egyéb jogainak sérelme nélkül jogában áll bizonyítottan felmerülő kárai megtérítését követelni, illetve Eladó köteles azt Vevő részére megtéríteni.
   9. Eladó a szerződés teljesítésének elmaradásával kapcsolatos vevői igények biztosítékaként (a továbbiakban: teljesítési biztosíték) a szerződés szerinti, tartalékkeret és áfa nélkül számított ellenszolgáltatás 5 százalékával megegyező mértékű biztosítékot ad a Kbt. 126. § (6) bekezdés a) pontjában foglaltak szerint, a szerződés hatályba lépéséig, mely a szerződés hatályba lépésének feltétele. A teljesítési biztosítékot a szerződés hatályba lépésétől a teljesítési határidőig tartó időszakra kell Vevő rendelkezésére bocsátani. A szerződéskötésre Vevő által kitűzött időpontban a biztosíték nyújtásának elmulasztása az Eladó szerződéskötéstől való visszalépésének minősül, és Vevő ezesetben a Kbt. 124. § (4) bekezdésének második fordulatát alkalmazhatja. A teljesítési biztosítékot a Vevő akkor és olyan mértékben jogosult igénybe venni, ha és amennyiben az Eladó nem teljesíti szerződés-szerűen a szerződést. A teljesítési biztosíték a Vevőnek az Eladó szerződésszegéséből eredő kára megtérítésére használható. A teljesítési biztosítéknak forintra kell szólnia. Amennyiben a szerződés teljesítése alatt a teljesítési biztosíték hatályát veszti, az Eladó haladéktalanul köteles új teljesítési biztosítékot átadni a Vevőnek. Amennyiben az Eladó nem ad új teljesítési biztosítékot, a Vevő elállhat a szerződéstől.
   10. Eladó a szerződés hibás teljesítésével kapcsolatos igények biztosítékaként (a továbbiakban: jólteljesítési biztosíték) a szerződés szerinti, tartalékkeret és áfa nélkül számított ellenszolgáltatás 1 százalékával megegyező mértékű jólteljesítési biztosítékot ad a Kbt. 126. § (6) bekezdés a) pontjában foglaltak szerint, a szerződés teljesítésének időpontjában, mely a számla kifizetésének feltétele. A jólteljesítési biztosítékot a jótállás időtartamára kell Vevő rendelkezésére bocsátani. A jólteljesítési biztosítékot a Vevő akkor és olyan mértékben jogosult igénybe venni, ha és amennyiben az Eladó nem, vagy nem szerződés-szerűen teljesíti jótállási kötelezettségeit. A jólteljesítési biztosíték a Vevőnek az Eladó jótállási kötelezettségei megszegéséből eredő kára megtérítésére használható. A jólteljesítési biztosítéknak forintra kell szólnia. Amennyiben a szerződés teljesítése alatt a jólteljesítési biztosíték hatályát veszti, az Eladó haladéktalanul köteles új jólteljesítési biztosítékot átadni a Vevőnek. Amennyiben az Eladó nem ad új jólteljesítési biztosítékot, a Vevő az ebből eredő valamennyi kárát érvényesítheti.
4. **Vis maior**

9.1. Vis maior-on a felek ellenőrzési képességét meghaladó körülményeket kell érteni, beleértve, de nem kizárólagosan, az alábbiakat:

* akár megüzent, akár meg nem üzent háború és ellenségeskedés, megszállás, idegen ellenség akciói, mozgósítás, rekvirálás vagy embargó
* nukleáris üzemanyagból, vagy a nukleáris anyag lebomlásából keletkező nukleáris hulladékból származó ionizáló sugárzás vagy radioaktív szennyeződés, vagy radioaktív mérgező robbanás, vagy egyéb veszélyes tulajdonság a robbanásveszélyes nukleáris üzemekben vagy azok nukleáris részlegeiben,
* lázadás, forradalom, felkelés, katonai vagy bitorló hatalomátvétel, polgárháború,
* zendülés, tüntetés vagy rendzavarás, kivéve, ha az kizárólag az Eladó alkalmazottaira terjed ki
* természeti katasztrófa.

9.2. Ha bármelyik fél úgy véli, hogy vis maior következett be, és ez akadályozza a kötelezettségeinek végrehajtásában, a lehető leggyorsabban köteles írásban (elsősorban faxon) értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetben az odatartozó határidő meghosszabbodik a vis maior időtartamával, melyről a felek előzetesen egyeztetnek.

9.3. Ha vis maior körülmény bekövetkezett, mindkét fél, de különösen az Eladó köteles törekedni a szerződésből eredő kötelezettségeinek folytatólagos teljesítésére, amennyire az ésszerűen elképzelhető.

1. **Szerződésmódosítás**

A szerződést mindkét fél belegyezésével kizárólag a Kbt.132. §-ban foglaltak alapján írásban lehet módosítani.

1. **Érvényesség, részleges érvénytelenség**

Amennyiben jelen szerződés egy rendelkezése teljes egészében vagy részben érvénytelen lenne vagy érvénytelenné válna, a szerződés érvényessége egyebekben azonban fennmarad, kivéve, ha e rész nélkül a felek a szerződést nem kötötték volna meg.

1. **A szerződés megszűnése**
   1. A szerződés közös megállapodással bármikor megszüntethető vagy felbontható, illetve a szerződésben foglalt feladatok teljesítésével (a szavatossági és jótállási időszak lejártával) megszűnik.
   2. A jelen szerződésben foglalt kötelezettségek súlyos megszegése esetén – amennyiben szerződő felek a szerződésszegés megítélésének tekintetében 30 napon belül tárgyalásos úton nem tudnak megegyezni – a sérelmet szenvedő fél jogosult – kártérítési igényének fenntartása mellett – a szerződésnek még nem teljesített részétől azonnali hatállyal elállni a másik félhez intézett ajánlott levél útján megküldött írásos nyilatkozattal.
2. **Alkalmazandó jog**

Jelen szerződést a magyar jogrend szerint kell értelmezni és alkalmazni. A szerződésben nem szabályozott kérdésekben elsősorban a következő jogszabályokat kell figyelembe venni:

* a Ptk.,
* a Kbt.

1. **Eljárás jogvita esetén**

Jelen szerződés végrehajtásával kapcsolatos minden vitás kérdést a felek békés úton kísérelnek megoldani. A békés úton nem rendezhető vitás kérdések eldöntésére a szerződő felek a pertárgy értékétől függően a Vevő székhelye szerinti bíróság illetékességét kötik ki.

1. **Kapcsolattartók**

15.1. Vevő részéről:

Név:

Tel:

15.2. Eladó részéről:

Név: ……………………………………………………………………………………

Tel: …………………………………………………………………………………….

[Ajánlattevő által kitöltendő.]

1. **Egyéb rendelkezések**
   1. Szerződő felek magukra nézve kötelezőnek fogadják el, hogy az államháztartásról szóló 2011. évi CXCV. törvény szerinti illetékes ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

A szerződő felek magukra nézve kötelezőnek fogadják el, hogy a KEOP-1.1.1/C/13-2013-0009. számú projekt keretében a Támogató és az általa kijelölt szervek, személyek, továbbá az Állami Számvevőszék, illetve a Kormányzati Ellenőrzési Hivatal is jogosult ellenőrizni a projekt megvalósítását és fenntartását, valamint a rendelkezésükre bocsátott költségvetési pénzeszközök szerződésszerű felhasználását és ennek kapcsán biztosítják az ellenőrzők számára a vonatkozó adatokhoz, iratokhoz, dolgokhoz történő hozzáférést.

* 1. Jelen szerződés közbeszerzési eljárás lefolytatása után jött létre, mely közbeszerzési eljárás árubeszerzésre irányult. Az ajánlati felhívás az Európai Unió Hivatalos Lapjában 2014 ….. …- én jelent meg (azonosító száma: …).

[Ajánlattevő által kitöltendő.]

* 1. Eladó feltétlenül és visszavonhatatlanul hozzájárul ahhoz, hogy Vevő a Kbt-ben meghatározott nyilvánosság biztosításával kapcsolatosan, valamint egyéb előírt kötelezettségének eleget tehessen. Eladó tudomásul veszi, hogy az ellenszolgáltatás kifizetésére az adózás rendjéről szóló 2003. évi XCII. Törvény 36/A §-ban rögzítettek szerint kerül sor.
  2. A Jelen Szerződéses mellékletét képezi a külföldi adóilletőségű Vállalkozó Kbt. 125. § (7) bekezdésében foglaltak alapján adott arra vonatkozó meghatalmazása, hogy az illetősége szerinti adóhatóságtól a magyar adóhatóság közvetlenül beszerezhet a Vállakozóra vonatkozó adatokat az országok közötti jogsegély igénybevétele nélkül. [Kizárólag külföldi adóilletőségű Vállalkozó esetén.]
  3. A jelen közbeszerzés szerződésének teljesítése során keletkező, szerzői jogi védelem alá eső alkotáson Vevő területi korlátozás nélküli, kizárólagos és harmadik személynek átadható felhasználási jogot szerez. A Vevő jogot szerez továbbá az ilyen alkotás átdolgozására is. Ha a Vevő bármely okból a Projektet nem valósítja meg, vagy részben valósítja meg, akkor a szerzői jogi védelem alá eső alkotás felhasználásának jogát köteles átruházni a Pályázati Projekt Támogatóra vagy az általa megjelölt személyre.
  4. A KEOP-1.1.1/C/13-2013-0009.számú projekt (a továbbiakban: Projekt) sikeres megvalósítása érdekében felek biztosítják a saját teljesítésük és a Projekt többi eleme teljesítésének összhangját a Vevő utasításainak megfelelően. Ilyennek minősül különösen az RFID rendszer elemeinek rögzítése és a rendszer többi elemével történő összhangba hozása.
  5. Vevő az Eladóval történő kommunikáció tekintetében előnyben részesíti az elektronikus utat a közbeszerzési eljárás eredményeként létrejövő szerződés ideje alatt, kivéve, ha a bizonyítás miatt egyéb kommunikációs eszköz alkalmazása szükséges. A szerződés teljesítése során a dokumentálás elektronikus adathordozón történik, és csak a szerződő felek által elfogadott utolsó verziók kerülnek kinyomtatásra. Az Eladó köteles a szerződés teljesítése során a jelen pontban meghatározott feltételeknek megfelelően eljárni. Az Eladó számlája mellékleteként nyilatkozatot köteles benyújtani Vevő részére, melyben nyilatkozni köteles a jelen pontban foglaltak betartásáról. Amennyiben Eladó nem nyilatkozik, vagy nyilatkozata fentiekre nemleges, úgy a teljesítési biztosítékot vevő igénybe veheti Vevőnek az Eladó szerződésszegéséből eredő kára megtérítésére.
  6. Jelen szerződés elválaszthatatlan mellékleteit képezik a közbeszerzési eljárás során keletkezett dokumentumok:

1. sz. melléklet: Ajánlati felhívás

2. sz. melléklet: Ajánlati dokumentáció

3. sz. melléklet: Kiegészítő tájékoztatás

4. sz. melléklet: Nyertes ajánlat

5. számú melléklet: A Kbt. 125. § (7) bekezdés szerinti meghatalmazás (Amennyiben Vállalkozó külföldi adóilletőségű)

16.10. Jelen szerződés 6 db egymással szó szerint megegyező példányban készült. A szerződés 5 db eredeti példánya a Vevőt és 1 db eredeti példánya pedig az Eladót illeti meg.

16.11. Alulírott felek a jelen szerződést akaratukkal megegyezőnek találták, és jóváhagyólag aláírták.

Gyál, 2015. ……………..

|  |  |
| --- | --- |
| Vevő | Eladó |

A Termék szállításával egyidejűleg átadandó dokumentumok (amennyiben az adott terméknél releváns)

* EK megfelelőségi nyilatkozat
* kezelési utasítás magyar nyelven, a rendelt típusra vonatkozóan, elektronikus formában is,
* jótállási jegy